laion/Wikipedia-Exotic huggingface dataset:
রাম বসু

রাম বসু (১৩ সেপ্টেম্বর ১৯২৫ - ১১ ফেব্রুয়ারি ২০০৭) আধুনিক বাঙালি কবি, বহুকাল মার্কসবাদী চিন্তাধারায় অনুপ্রাণিত। দ্বিতীয় বিশ্বযুদ্ধের মর্মান্তিক বছরের পর লেখা তার প্রথম কাব্যগ্রন্থ তোমাকে (১৯৫০) কবিতা-প্রেমী সমাজে সাড়া জাগায়। এই গ্রন্থের শীর্ষ কবিতা তোমাকে, পরান মাঝি হাঁক দিয়েছে ইত্যাদি কবিতা আজও গভীর জনপ্রিয়তার দাবী রাখে। প্রগতিবাদী কবিতার জন্য বিখ্যাত হলেও, প্রেমের কবিতা-তেও তিনি সিদ্ধহস্ত, এবং নাটক-সুলভ সংলাপের প্রয়োগ বিশেষভাবে লক্ষ্যণীয় রাম বসুর জন্ম ১৯২৫ খ্রিস্টাব্দের ১১ সেপ্টেম্বর ব্রিটিশ ভারতের অধুনা পশ্চিমবঙ্গের উত্তর চব্বিশ পরগনা জেলায় ইছামতী নদীর পার্শ্ববর্তী তারাগুনিয়া গ্রামে। পিতা ললিতকুমার বসু ও মাতা ইন্দুবালা। রাম বসুর জীবনের প্রথমদিক অতিবাহিত হয় বর্তমানের ঝাড়খণ্ড রাজ্যের সিংভূমের খনি অঞ্চলে তার পিতার কাঠের ব্যবসাস্থলে। পিতামহ অঘোরনাথ ছিলেন একজন কবি। তাই পারিবারিক সূত্রেই রাম বসু কবিতা রচনার প্রেরণা পান। ১৯৪২ খ্রিস্টাব্দে প্রবেশিকা পরীক্ষা পাশের পর কলকাতার বিদ্যাসাগর কলেজে ভরতি হন। বাণিজ্য শাখায় স্নাতক হওয়ার পর তিনি কলকাতা বিশ্ববিদ্যালয়ে স্নাতকোত্তর শ্রেণীতে পড়ার সময়ই কমিউনিস্ট ভাবাদর্শে শ্রদ্ধাশীল রাম বসু কমিউনিস্ট পার্টিতে যোগ দেন। পড়াশোনা অসম্পূর্ণই থাকে। পরে তিনি পশ্চিমবঙ্গ মধ্যশিক্ষা পর্ষদের চাকরিতে যোগ দেন এবং সেখানে ডেপুটি সেক্রেটারির পদে থেকে অবসর নেন। রাম বসুর প্রথম কবিতা ১৯৪৩ খ্রিস্টাব্দে অরণি পত্রিকায় প্রকাশিত হয়। পরে তার অসংখ্য কবিতা অগ্রণী, ডাক, ইস্পাত, পরিচয়, ক্লান্তি, গণতন্ত্র, গণতান্ত্রিক, অমৃত, যুবমানস, সপ্তাহ, নক্ষত্রসহ বিভিন্ন পত্রিকায় প্রকাশিত হয়। তার ভাষণ, প্রাণ মাঝি হাঁক দিয়েছে,গজেন মালী প্রভৃতি কবিতা পঞ্চাশ-ষাটের দশকে একরকম আলোড়ন সৃষ্টি করেছিল। প্রকাশভঙ্গির স্পষ্টতা ও সাবলীলতা সেই সঙ্গে তার সমাজ সচেতনতা ছিল রাম বসুর কাব্যের বিশিষ্ট লক্ষণ। রাম বসু নিজের নামে ১৪ টি কাব্যগ্রন্থ, দশটি কাব্য নাটক এবং "কনিষ্ক" ছদ্মনামে প্রবন্ধ ও উপন্যাস সহ আরো ষোলটি গ্রন্থ রচনা করেন। ১৯৮৯ খ্রিস্টাব্দে তিনি একগুচ্ছ কাব্যনাট্য গ্রন্থটির জন্য পশ্চিমবঙ্গ সরকারের রবীন্দ্র পুরস্কার লাভ করেন। এছাড়া তিনি উল্টোরথ পুরস্কার পেয়েছেন। তোমাকে (১৯৫০) যখন যন্ত্রণা (১৯৫৪) দৃশ্যের দর্পণে (১৯৫৬) অন্তরালে প্রতিমা (১৯৬৬) হে অগ্নি, প্রবাহ (১৯৬৭) কানামাছি (১৯৭২) সময়ের কাছে, সমুদ্রের কাছে (১৯৭৯) মন্ত্র খুঁজি (১৯৮১) আমি সাক্ষ্য দিই (১৯৯০) কয়েকটি কবিতা (১৯৯২) ঝিনুকে পড়ন্ত আলো (২০০০) জোনাকির আদিত্য বৃত্তান্ত (২০০১) সমুদ্র যে কাল (২০০৩) কবিতা সমগ্রের কাছাকাছি (২০০৪) রাম বসুর শ্রেষ্ঠ কবিতা (২০০৫) যাই,যাচ্ছি (২০০৭) কবি রাম বসুর পত্নী অলকা বসু ছিলেন একজন প্রধান শিক্ষিকা। তিনি ২০০৬ খ্রিস্টাব্দের ৩১ জানুয়ারি প্রয়াত হন। তাদের একমাত্র কন্যা সুকন্যা ছিলেন জননেত্রী ইলা মিত্রের পুত্রবধূ। কবি রাম বসু ২০০৭ খ্রিস্টাব্দের ১১ ফেব্রুয়ারি পরলোক গমন করেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩৫১, আইএসবিএন ৯৭৮-৮১-৭৯৫৫-২৯২-৬ রাম বসুর ‘তোমাকে’ কাব্যগ্রন্থের মার্কসবাদী পর্যবেক্ষণ ওয়েব্যাক মেশিনে আর্কাইভকৃত ১ ফেব্রুয়ারি ২০১২ তারিখে অনুপম হাসান শিশিরকুমার দাশ (২০১৯)। সংসদ বাংলা সাহিত্যসঙ্গী। সাহিত্য সংসদ, কলকাতা। পৃষ্ঠা ১৯২। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) উদ্ধৃতি
ওপেন নলেজ ফাউন্ডেশন

দ্য ওপেন নলেজ ফাউন্ডেশন (ওকেএফ) একটি অলাভজনক সংস্থা। সংস্থাটি ওপেন নলেজ, ওপেন কন্টেন্ট এবং ওপেন ডাটাসহ বেশ কয়েকটি প্রকল্প নিয়ে কাজ করে। ২০০৪ সালের ২৪ মে সংস্থাটি প্রতিষ্ঠিত হয় যুক্তরাজ্যের ক্যাম্ব্রিজে। এ ফাউন্ডেশনের প্রকাশিত ওপেন নলেজ ডেফিনেশন এবং সংস্থার পরিচালনায় বেশ কয়েকটি প্রকল্পও পরিচালিত হচ্ছে। এর মধ্যে একটি হচ্ছে কম্প্রিহেনসিভ নলেজ আর্কাইভ নেটওয়ার্ক যা সিকেএএন নামে পরিচিত। বিভিন্ন সরকারি দপ্তরে এ সফটওয়্যারটির মাধ্যমে ব্যবস্থাপনার কার্যক্রম পরিচালনা করা হয়। কারিগরি নানা সুবিধার পাশাপাশি সংস্থাটি বিভিন্ন পরামর্শও দিয়ে থাকে। এছাড়া ওপেন কন্টেন্ট বিষয়েও পরামর্শ দেয় সংস্থাটি। উদাহরণস্বরূপ, বিভিন্ন উন্নয়নের জন্য ওপেন ডাটাবেস লাইসেন্স (ওডিবিএল) এবং ওপেন নলেজ ডেফিনেশন উল্লেখযোগ্য। এর বার্ষিক অন্যতম একটি আয়োজন হচ্ছে ওপেন নলেজ সম্মেলন (ওকেসিওএন)। ২০০৭ সাল থেকে প্রতিবছর এ সম্মেলন অনুষ্ঠিত হচ্ছে। ২০১৩ সালে ১৬ জুলাই- ১৮ জুলাই এ সম্মেলন অনুষ্ঠিত হবে সুইজারল্যান্ডের জেনেভায়। "Open Knowledge Foundation Weblog » Blog Archive » Open Knowledge Foundation Launched"। সংগ্রহের তারিখ ২০০৮-০২-১৪।  Doctorow, Cory। "Superb data-visualization of UK government spending"। Boing Boing। সংগ্রহের তারিখ ২৭ এপ্রিল ২০১১।  BBC News (১১ ডিসেম্বর ২০০৯)। "Web to watch government spending"। সংগ্রহের তারিখ ২৭ এপ্রিল ২০১১।  The Cabinet Office। "Transparency - useful links"। সংগ্রহের তারিখ ২৭ এপ্রিল ২০১১।  Mathys, Tony (৩১ ডিসেম্বর ২০১০)। "Geospatial resources for supporting data standards, guidance and best practice in health informatics"। BMC Research Notes। BioMed Central। পৃষ্ঠা 19। ডিওআই:10.1186/1756-0500-4-19।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Creative Commons। "CC Salon Berlin and openeverything focus – Feb. 26"। ৭ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১১।  Open Knowledge Foundation। "About"। সংগ্রহের তারিখ ২৭ এপ্রিল ২০১১। The Annual [sic] Open Knowledge Conference (OKCon)  ওকেসিএন উইকিমিডিয়া কমন্সে ওপেন নলেজ ফাউন্ডেশন সংক্রান্ত মিডিয়া রয়েছে। The Open Knowledge Foundation official website Open Knowledge Foundation Weblog Comprehensive Knowledge Archive Network KnowledgeForge - Home The Open Knowledge Definition
দ্য ডেইলি টক

দ্য ডেইলি টক ইংরেজি ভাষায় ব্ল্যাকবোর্ডে লিখিত একটি দৈনিক পত্রিকা। সবচেয়ে গুরুত্বপূর্ণ খবরগুলো প্রতিদিন হাতে লিখে প্রকাশিত হচ্ছে এই কাগজে। এটি লাইবেরিয়ার রাজধানী মনরোভিয়ার টাবম্যান বুলেভার্ডে অবস্থিত। নিউ ইয়র্ক টাইমসের তথ্য মতে এটি মনরোভিয়ার সর্বাধিক পঠিত পত্রিকা কারণ মনরোভিয়ার অধিকাংশের কাছেই টাকার সল্পতা থাকাতে তারা গতানুগাতিক সংবাদ মাধ্যমের দেখা পায় না। ২০০০ সালে এই ব্ল্যাকবোর্ড পত্রিকাটি প্রতিষ্ঠা করেন আলফ্রেড জে. স্যারলিফ। তিনিই এই দৈনিকের একমাত্র প্রকাশক, সম্পাদক ও প্রতিবেদক। তিনি মনে করেন যুদ্ধ পরবর্তী লাইবেরিয়া একটি তথ্য সম্বৃদ্ধ দেশে পরিনত হবে এবং তিনি সহজে জনগনের কাছে তথ্য পৌঁছে দেওয়ার জন্যই পত্রিকাটি চালু করেন। পত্রিকাটির অধিকাংশ খবর সংগ্রহ করা হয় প্রতিদিনের গতানুগাতিক সংবাদপত্র ও কিছু স্বেচ্ছাসেবকের মাধ্যমে। ডেইলি টক পত্রিকাটি পাঠকেরা বিনামূল্যে পড়তে পারে ও মাঝে মাঝে কোন উপহার বা মোবাইল ফোন প্রিপেইড কার্ডকে গ্রহণ করা হয় খরচ চালানোর জন্য। এছাড়া স্যারলিফের নিজস্ব একটি নির্দেশনা বাক্স আছে পত্রিকাটির সাথে। যেখানে তিনি পত্রিকাটির পাঠক ও অনুসারীদের বিভিন্ন দিকনির্দেশনামূলক কথা লিখে থাকেন। স্যারলিফ পত্রিকাটির পাশেই একটি ছোট ঘর স্থাপন করেছেন যেটাকে তিনি তার অফিস হিসেবে ব্যবহার করেন। চার্লস টেইলরের শাসন আমলে সরকারি সৈন্যরা একবার পত্রিকাটির অফিস ভেঙ্গে দিয়েছিল এবং স্যারলিফকে জেলে পাঠিয়েছিল কারণ স্যারলিফ টেইলরের সমালোচনা করে একটি লেখা প্রকাশ করেছিলেন। পরবর্তীতে মনরোভিয়ার জণগনের সহায্যে তিনি পুনরায় তার পত্রিকাটি চালু করেন ২০০৫ সালে, রাষ্ট্রপতি নির্বাচনের ঠিক এক সপ্তাহ আগে। Lydia Polgreen (আগস্ট ৪, ২০০৬)। "All the News That Fits: Liberia's Blackboard Headlines"। The New York Times।  Globalist[স্থায়ীভাবে অকার্যকর সংযোগ] উইকিমিডিয়া কমন্সে দ্য ডেইলি টক সংক্রান্ত মিডিয়া রয়েছে। Video report from Monocle featuring The Daily Talk, September 2009 Reuters (অক্টোবর ১০, ২০০৫)। "Weah leads Liberia election, may face run-off"। polity.org.za। [স্থায়ীভাবে অকার্যকর সংযোগ] "Alfred's Free Press ওয়েব্যাক মেশিনে আর্কাইভকৃত ১৯ অক্টোবর ২০১৩ তারিখে." Al Jazeera. 2 May 2012.
অঙ্গ

অঙ্গ (সংস্কৃত: अंग) প্রাচীন ভারতের একটি রাজ্য। খ্রিষ্টপূর্ব ৬ শতকের দিকে ভারতীয় উপমহাদেশের পূর্বাঞ্চলে এটি বিকাশ লাভ করে কিন্তু ওই শতাব্দীতেই এটি মগধ দ্বারা অধীকৃত হয়। প্রাচীন বৌদ্ধ গ্রন্থসমূহ যেমন: অঙ্গুত্তর নিকায়তে উল্লিখিত ষোলটি মহাজনপদের মধ্যে অঙ্গ অন্যতম। প্রাচীন জৈন গ্রন্থ ব্যাখ্যাপ্রজ্ঞপ্তির (যা ভগবতী সূত্র নামে সাধারণত পরিচিত) প্রাচীন জনপদের তালিকাতেও অঙ্গের উল্লেখ আছে। কারো কারো মতে, অঙ্গের বাসিন্দারা ছিল মিশ্র জাতিসত্ত্বার, বিশেষত: পরবর্তী কালে। মহাভারত ও পৌরাণিক সাহিত্য মতে অঙ্গ নামটির উৎপত্তি হয়েছে এই রাজ্যের প্রতিষ্ঠাতা যুবরাজ অঙ্গের নামানুসারে। মহাভারতের মতে, অঙ্গদেশ ভারতের পূর্বে অবস্থিত। রামায়ণে বলা হয়েছে অঙ্গ নামটির উৎপত্তি হয়েছে সেই স্থানের নাম থেকে, যেখানে শিব কামদেবকে পুরিয়ে হত্যা করে এবং যেখানে তার শরীরের অংশ সমূহ (অঙ্গ) ছড়িয়ে ছিটিয়ে ছিল। Millard Fuller। "(अंगिका) Language : The Voice of Anga Desh"। Angika। সংগ্রহের তারিখ ২০১২-০৮-০৩।  Bodhayana Dharma Sutra LLC, General Books (২০১০)। Kingdoms in Ramayan: Kosala Kingdom, Kasi Kingdom, Anga Kingdom, Kekeya Kingdom, Heheya Kingdom, Gandhara Kingdom, Kishkindha, Videha, Lanka (ইংরেজি ভাষায়)। General Books LLC। আইএসবিএন 9781155859330। ১৫ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Miller, Frederic P.; Vandome, Agnes F.; McBrewster, John (২০১০)। Anga Kingdom (ইংরেজি ভাষায়)। VDM Publishing। আইএসবিএন 9786130659073। ১৫ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Raychaudhuri, Hemchandra (1953). Political History of Ancient India: From the Accession of Parikshit to the Extinction of Gupta Dynasty. p. 106. "Balakanda Book I, Chapter 23"। ১৭ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৪ জুন ২০১৩।
বৃজি

বৃজি (সংস্কৃত: Vṛji) ছিল প্রাচীন ভারতের প্রধান মহাজনপদসমূহের একটি। প্রাচীন বৌদ্ধ লিপি অঙ্গুত্তরা নিকায়া এবং জৈন লিপি ভগবতী সূত্র - এদুটির ষোল মহাজনপদের তালিকাতেই বৃজির উল্লেখ ছিল। এই মহাজনপদের নামের উৎপত্তি এখানকার শাসক উপজাতিদের একটি, বৃজদের নামে। ধারণা করা হয় বৃজি রাষ্ট্র ব্যবস্থাটি ছিল প্রজাতন্ত্রী কাঠামোর। পানিনি, কৌটিল্য এবং জুয়ানজ্যাং এই জাতির উল্লেখ করেছেন। Raychaudhuri Hemchandra (1972), Political History of Ancient India, Calcutta: University of Calcutta, pp.85-6 Raychaudhuri Hemchandra (1972), Political History of Ancient India, Calcutta: University of Calcutta, p.107
বস্টন বিশ্ববিদ্যালয়

বস্টন বিশ্ববিদ্যালয় (ইংরেজি: Boston University) যেটি সাধারনভাবে এর সংক্ষিপ্ত রূপ BU হিসেবেও পরিচিত, মাসাচুসেটস এর বস্টনে অবস্থিত একটি বেসরকারী বিশ্ববিদ্যালয়। এটি একটি নন সেক্রেটারিয়ান বিশ্ববিদ্যালয় তবে এটি ঐতিহাসিকভাবে ইউনাইটেড মেথডিস্ট চার্চের অন্তর্ভুক্ত। এটির ফ্যাকাল্টি সদস্য প্রায় ৪,০০০ এবং শিক্ষার্থী সংখ্যা প্রায় ২৯,০০০ যেটি বস্টনের সর্বোচ্চ লোকবল বিশিষ্ট প্রতিষ্ঠান। এটি ১৮টি স্কুল ও কলেজের মাধ্যমে দুটি শহুরে ক্যাম্পাসে শিক্ষা কার্যক্রম পরিচালনা করে এবং স্নাতক, স্নাতকোত্তর ডক্টরাল এবং ডেন্টাল ডিগ্রী প্রদান করে থাকে। এটি ২০টি দেশের ৩৩টি শহরে ৭৫টি উচ্চশিক্ষা কার্যক্রম পরিচালনা করে থাকে এবং আমেরিকাসহ প্রায় ১০টি দেশে ইন্টার্নশিপের সুবিধা প্রদান করে থাকে। "The origin of BU's motto: Learning, Virtue, Piety"। BU Today। ২০০৫-১০-২০। ২০১০-১২-০৬ তারিখে মূল থেকে আর্কাইভ করা। সংগ্রহের তারিখ ২০০৯-১১-২২।  "About BU » News and Information | Boston University"। Bu.edu। সংগ্রহের তারিখ ২০১৩-১০-০৪।  "Boston University Names University Professor Herbert Mason United Methodist Scholar/Teacher of the Year"। Boston University। ২০০১। ২৬ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ অক্টোবর ২০, ২০১১। Boston University has been historically affiliated with the ... Methodist Church since 1839 when the Newbury Biblical Institute, the first Methodist seminary in the United States was established in Newbury, Vermont.  "সংরক্ষণাগারভুক্ত অনুলিপি"। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৩।  "Boston University FACT SHEET 2012/2013" (পিডিএফ)। One Silber Way, Boston, MA 02215: Boston University Office of Institutional Research। ২০১৩-০৬-১৬। ২০১৮-১০-০৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৩-০৮-০৩। End‐of‐Semester Enrollment, 2012/2013 Instructional and Research Faculty 2011/2012*  "Boston University Information Center – Quick Facts"। ২০১১-১১-২৬ তারিখে মূল থেকে আর্কাইভ করা। সংগ্রহের তারিখ ২০০৯-১১-২২।  "Boston University Brand Identity Standards – Master Logo Colors – Boston University Red"। সংগ্রহের তারিখ ২০০৯-১১-২২। [স্থায়ীভাবে অকার্যকর সংযোগ]
গগন হরকরা

গগন হরকরা বা গগন চন্দ্র দাস বাংলা লোকসঙ্গীতশিল্পী, সঙ্গীত রচয়িতা ও বিশিষ্ট বাউল গীতিকার। বাংলাদেশের জাতীয় সঙ্গীত আমার সোনার বাংলা-এর সুর রবীন্দ্রনাথ ঠাকুর সংগ্রহ করেছিলেন গগন হরকরার রচিত একটি গানের সুর হতে। জন্ম অধুনা বাংলাদেশের শিলাইদহের নিকটস্থ আড়পাড়া গ্রামে। পেশা ছিল শিলাইদহ ডাকঘরে চিঠি বিলি করা। রবীন্দ্রনাথের সঙ্গে তার বিশেষ অন্তরঙ্গতা ছিল এবং প্রায়ই দুজনে রসালাপ ও সঙ্গীত চর্চা করতেন। রবীন্দ্রনাথ তার গুণমুগ্ধ ছিলেন। রবীন্দ্রনাথের "যে তোমায় ছাড়ে ছাড়ুক" ও "আমার সোনার বাংলা" গান দুটি, গগন হরকরার যথাক্রমে "ও মন অসাড় মায়ায় ভুলে রবে" ও "আমি কোথায় পাব তারে" গান দুটির সুর ভেঙে রচিত হয়। গগন হরকরা আনুমানিক ১৮৪৫ খ্রিঃ শিলাইদহের কসবার গোবরাখালি গ্রামে জন্মগ্রহণ করেন। তার পিতা-মাতা সম্বন্ধে তেমন কোন তথ্য জানা সম্ভব হয়নি তবে তার একটি ছেলের নাম কিরণ চন্দ্র ছিল বলে জানা যায়। গগন প্রথমে কৃষি কাজ করে জীবিকা নির্বাহ করতেন; পাশাপাশি তৎকালীন শিলাইদহের ডাক ঘরের ডাক হরকরা’র চাকরি করতেন। ও মন অসাড় মায়ায় ভুলে রবে, আমি কোথায় পাব তারে । গগন কার কাছ থেকে গানের দীক্ষা নিয়েছিলেন তা জানা সম্ভব হয়নি, তবে গগন লালনের গানের খুব ভক্ত ছিলেন। লালনও গগনের গান এবং গগনের সান্নিধ্য খুব পছন্দ করতেন। গগনের গানের খুব ভক্ত ছিলেন কবিগুরু রবীন্দ্রনাথ ঠাকুর, তিনি গগনের কাছে গগন ও লালনের গান শুনতেন। গগনের গান আমি কোথায় পাব তারের সুরে প্রভাবিত হয়ে রবীন্দ্রনাথ ঠাকুর বাংলাদেশ এর জাতীয় সংগীত লিখেছিলেন। রবীন্দ্রনাথ ঠাকুর ডাকঘর নাটকটি গগন হরকরার জীবন থেকে প্রভাবিত হয়ে লিখেছিলেন নাটকের গগেন্দ্রনাথ ঠাকুর চরিত্রটি তা প্রমাণ করে। "গগন হরকরার গান নিয়ে অ্যালবাম প্রকাশ"। বিডিনিউজটোয়েন্টিফোর। ২৩ মে ২০১২। ১৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৪ মে ২০১২।  রফিকুল ইসলাম ও অন্যান্য সম্পাদিত; কবিতা সংগ্রহ, ঢাকা বিশ্ববিদ্যালয়; তৃতীয় মুদ্রণ; জুলাই, ১৯৯০; পৃষ্ঠা- ৪৫১ "গগন হরকরার স্মৃতি"। protidinerbangladesh.com। ১৬ জুলাই ২০২৩। সংগ্রহের তারিখ ৪ সেপ্টেম্বর ২০২৪।  গ্রন্থ ঠাকুর, রবীন্দ্রনাথ (সম্পাদক)। প্রবাসী (হারামনি)। বৈশাখ ১৩২২। দেবী, সরলা (সম্পাদক)। ভারতী (হারামনি)। ভাদ্র ১৩০২। বাংলাপিডিয়ায় গগন হরকরা
শিরি ফরহাদ (২০১৩-এর চলচ্চিত্র)

শিরি ফরহাদ ২০১৩ সালের ২২ মার্চ তারিখে মুক্তিপ্রাপ্ত একটি বাংলাদেশী চলচ্চিত্র। গাজী মাহবুব পরিচালিত ঐতিহাসিক গল্প নির্ভর এই চলচ্চিত্রের নাম ভূমিকায় অভিনয় করেছেন রিয়াজ ও শাবনূর। চলচ্চিত্রটি যৌথভাবে প্রযোজনা করেছে ইমপ্রেস টেলিফিল্ম ও বি-বাড়িয়া ফিল্মস। সিনেমাও এক পারস্যীয় উপন্যাস এর উপর নিমাণ করা হয়।ছবিটি নির্মাণ করতে প্রায় ৮/৯ বছর লেগেছিলো। ২০০৬ যখন ছবিটির ১৫ হাজার বর্গফুট নেগেটিভ নষ্ট হয়ে যায় তখন বেশ দুর্বলটার মাঝে পড়ে ছবিটির প্রযোজনা সংস্থা। পরবর্তী বানানোর চিন্তা বাদ দেওয়া হলে ছবিটির পরিচালক নিজ প্রযোজনা সংস্হার অর্থায়নে ছবিটি নির্মাণ করেন। কিন্তু ছবিটি মুক্তির পর রাজনৈতিক কিছু কারনে ছবিটি বেশ লোকসানের শিকার হন। এক কালজয়ী কাহিনী নিয়ে নির্মিত গাজী মাহবুবের অমর প্রেম কাহিনীর ছবি শিরি ফরহাদ! শিরিকে স্বপ্নে দেখেই কল্পনার শিরির ছবি বাস্তবে রুপ দেয় ফরহাদ! ছবিটি দুই তারকা-ক্রস প্রেমিক: শিরিন এবং ফরহাদকে নিয়ে। শিরিন হলেন একজন রাজকন্যা যিনি শৈশবে একটি দোকানে দেখেছিলেন এমন একটি সুন্দর হরিণের প্রতি তার ভালো লাগা তৈরি হয়েছিল। যখন সে হরিণটিকে তার প্রাসাদে নিয়ে যায়, তখন সে তার মালিক ফরহাদকে প্রতিশ্রুতি দেয়, একজন ভাস্করের দরিদ্র শিশুটি তার প্রাসাদে প্রতিদিন আসবে এবং তার সাথে হরিণ খেলবে। ফরহাদ তা করতে থাকে এবং সামাজিক পার্থক্য সত্ত্বেও শিরিন ও ফরহাদ খুব ঘনিষ্ঠ বন্ধু হয়ে ওঠে; এবং অবশেষে প্রেমে পড়া। তবে অনিচ্ছুক শিরিনের বিয়ে ঠিক হয় শাহেনশাহ হুসরোর সঙ্গে। এটি প্রথমে ফরহাদকে ক্ষুব্ধ করে এবং তারপর তাকে পথভ্রষ্ট করে তোলে। ছবির বাকি অংশে ফরহাদ কীভাবে শিরিনের শ্বশুরবাড়িতে পৌঁছায় এবং কীভাবে তার স্বামী হুসরো তাকে প্রতিশ্রুতি দেয় যে তিনি শিরিনের স্নান করার জন্য একটি পাথুরে পাহাড় থেকে দুধের একটি হ্রদ তৈরি করতে সক্ষম হলে তাকে "কিছু" দেবেন। সফল হয়, তার শত্রুরা তাকে জানায় যে শিরিন মারা গেছে, এবং ফলস্বরূপ ফরহাদও দুধের লেকে একটি পাহাড় থেকে লাফ দিয়ে আত্মহত্যা করে। যাইহোক, শিরিন বেঁচে আছে এবং ফরহাদ আর নেই জেনে সে একই হ্রদে ঝাঁপ দেয়। দুই প্রেমিকের শান্তিতে স্বর্গের সিঁড়ি বেয়ে একে অপরের হাত ধরে এবং অবশেষে পুনরায় মিলিত হওয়ার মধ্য দিয়ে চলচ্চিত্রটি শেষ হয়। রিয়াজ- ভাস্কর্য ফরহাদ শাবনূর - শাহাজাদী শিরি রেহেনা জলি- শাহাজাদীর শিরির মা মেহবুবা - ফরহাদের প্রেমিকা ইলিয়াস কোবরা- অতিথি শিল্পী - আফজাল শরীফ - প্রজা ডন - কোহে আরমান "শিরি ফরহাদ" চলচ্চিএটি আরব্য উপন্যাস থেকে নিয়ে নির্মিত যার ফলে এটি বাংলাদেশে রিমেক করা হয় তাই বাংলাদেশের জাতীয় চলচ্চিএ পুরস্কার-২০১৩ নিয়মনীতি অনুযায়ী কোনো শাখায় মনোনীত করা হয়নি। Entertainment (২৬ মার্চ ২০১৩)। "Gazi Mahbub's "Shiri-Farhad""। bdtoday। Dhaka, Bangladesh। সংগ্রহের তারিখ ৫ জুন ২০১৩। [স্থায়ীভাবে অকার্যকর সংযোগ] Entertainment (March, 2013)। "Shabnur-Riaz's 'Shiri-Farhad' to be released soon"। The Daily New Nation। Dhaka, Bangladesh। সংগ্রহের তারিখ 5 June 2013।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ] Entertainment (২৪ মার্চ ২০১৩)। ""Shiri Farhad" hits the silver screen"। The Daily Star। Dhaka, Bangladesh। সংগ্রহের তারিখ ৫ জুন ২০১৩।  ইমপ্রেস টেলিফিল্ম বাংলাদেশের চলচ্চিত্র চলচ্চিত্র প্রবেশদ্বার ইন্টারনেট মুভি ডেটাবেজে শিরি ফরহাদ (ইংরেজি) - এ
সার্সি

সার্সি (/ˈsɜːrsiː/; Greek Κίρκη Kírkē) সূর্য দেবতা হেলিয়স ও সমুদ্রপরী পপরসেইনের কন্যা। গ্রীক পুরাণের বিখ্যাত কুহকিনী ও জাদুবিদ্যার দেবী। জাদুবিদ্যায় পারদর্শী সার্সি যে কোন মানুষকে মুহুর্তের মধ্যে পশুতে পরিণত করতে পারতো। ঈয়া দ্বীপ ছিলো তার নিজের রাজ্য। পথ ভুলে আসা অজস্র নর নারী কে তিনি নানা জীব জন্তু তে পরিণত করে গোটা দ্বীপ ভরা রেখেছিলেন। গ্রীকবীর অডিসিউস সাগরদেবত পসেইডনের চক্রান্তে ঈয়া দ্বীপ এ আশ্রয় গ্রহণ করলে তার সহচরদের জন্তুতে রুপান্তরিত করে দেন। পরে দেবতা হার্মিস এর থেকে পাওয়া ওষুধ এ অডিসিউস জাদুর মায়া কাটাতে সক্ষম হন। এঘটনায় ভীত সার্সি অডিসিউস এর কাছে ক্ষমা প্রার্থনা করেন ও অডিসিউসের সহচরদের ফিরিয়ে দেন। পরে অডিসিউসের সাথে সার্সির প্রণয়সম্পর্ক গড়ে উঠে ও সার্সির গর্ভে অডিসিউসের পুত্রের জন্ম হয়।
শিরি ফরহাদ (দ্ব্যর্থতা নিরসন)

শিরি ফরহাদ বলতে বোঝানো যেতে পারেঃ শিরি ফরহাদ: উপন্যাস বিশেষ। শিরি ফরহাদ: ১৯৮০ সালে মুক্তিপ্রাপ্ত বাংলাদেশী চলচ্চিত্র। শিরি ফরহাদ: ২০১৩ সালে মুক্তিপ্রাপ্ত বাংলাদেশী চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
জামাল কবির

জামাল কবির (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। জামাল কবিরের পৈতৃক বাড়ি কুমিল্লা জেলার চৌদ্দগ্রাম উপজেলার ফাল্গুনকড়া গ্রামে। তার বাবার নাম সিরাজুল ইসলাম মজুমদার এবং মায়ের নাম শামসুন নাহার (টুনি)। তার স্ত্রীর নাম শামিমা ইসলাম। ১৯৭১ সালে জামাল কবির কুমিল্লা পলিটেকনিক ইনস্টিটিউটের শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধের পর ভারতের আগরতলায় যান। সেখানে তার পরিচয় হয় ক্যাপ্টেন এ টি এম হায়দারের (বীর উত্তম) সঙ্গে। এ টি এম হায়দার জামাল কবিরকে মুক্তিবাহিনীর গেরিলা দলে অন্তর্ভুক্ত করেন। মুক্তিযুদ্ধের প্রশিক্ষণ চলাবস্থায় জামাল কবির কিশোরগঞ্জে যান। তিনি সেখান থেকে এ টি এম হায়দারের বাবা-মা ও বোন ডা. সিতারা বেগমকে (বীর প্রতীক) ভারতে নিয়ে যান। প্রশিক্ষণ শেষ করার পর তিনি প্রথম অপারেশন করেন কুমিল্লায়। পরবর্তী সময়ে তিনি নিয়মিত মুক্তিবাহিনীর ‘কে’ ফোর্সের চতুর্থ ইস্ট বেঙ্গল রেজিমেন্টের হেডকোয়ার্টার কোম্পানির অধীনে যুদ্ধ করেন। তার প্রথম অপারেশন ছিলো ১৯৭১ সালের জুলাই মাসে। যা ছিলো একটি গেরিলা অপারেশন। কয়েকটি উপদলে বিভক্ত জামাল কবিরের সহযোদ্ধা ছিলেন বাহার উদ্দিন রেজা (বীর প্রতীক), সাকি চৌধুরী ও তাহের। তারা অত্যন্ত সাহসিকতার সঙ্গে শহরের কেন্দ্রে গ্রেনেড ছোড়েন এবং প্রচণ্ড শব্দে তা বিস্ফোরিত হয়। প্রায় একই সময়ে অন্যান্য উপদলও বিভিন্ন স্থানে গ্রেনেড ছোড়ে। প্রতিটি স্থানেই ছিল পাকিস্তানি সেনা বা তাদের সহযোগী। বিস্ফোরিত গ্রেনেডের স্প্লিন্টারের আঘাতে কয়েকজন পাকিস্তানি সেনা ও সহযোগী হতাহত হয়। এই অপারেশন ছিল কুমিল্লায় অবস্থানরত পাকিস্তানিদের জন্য বিরাট এক ঝাঁকুনি। কারণ এ সময় কুমিল্লা শহরে স্বাভাবিক অবস্থা বিরাজ করছিল। বিস্ফোরণের শব্দে সেদিন গোটা শহর কেঁপে ওঠে। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ১৫-১২-২০১২"। ২০১৪-০৮-২২ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
ইয়ান গোল্ড

ইয়ান জেমস গোল্ড (ইংরেজি: Ian James Gould; জন্ম: ১৯ আগস্ট, ১৯৫৭) বাকিংহ্যামশায়ারের ট্যাপলো এলাকায় জন্মগ্রহণকারী সাবেক ইংরেজ ক্রিকেটার। বর্তমানে আইসিসি’র সেরা আম্পায়ার তালিকায় অন্যতম ক্রিকেট আম্পায়ার হিসেবে খেলা পরিচালনা করছেন। এছাড়াও পূর্বে তিনি ইংল্যান্ডের বার্নহ্যাম ফুটবল ক্লাবের সভাপতির দায়িত্ব পালন করেছেন। এপ্রিল, ২০১৯ সালে ঘোষণা করেন যে, ক্রিকেট বিশ্বকাপ শেষে আম্পায়ার হিসেবে অবসর গ্রহণ করবেন। ইংল্যান্ড ক্রিকেট দলের অন্যতম সদস্য ছিলেন। ১৯৮৩ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স, সাসেক্স ও নিউজিল্যান্ডীয় ক্রিকেটে অকল্যান্ডের প্রতিনিধিত্ব করেছেন। দলে তিনি মূলতঃ উইকেট-রক্ষণে অগ্রসর হতেন ‘গানার’ ডাকনামে পরিচিত ইয়ান গোল্ড। এছাড়াও, বামহাতে ব্যাটিংয়ে পারদর্শী ছিলেন তিনি। বামহাতি ব্যাটসম্যানরূপে মিডলসেক্স, সাসেক্স এবং অকল্যান্ডের পক্ষ হয়ে উইকেট-রক্ষকের দায়িত্ব পালন করেন। তন্মধ্যে, ১৯৮৭ সালে সাসেক্স দলের অধিনায়ক ছিলেন গোল্ড। এছাড়াও, ১৯৭৫-১৯৮০ এবং ১৯৯৬ সালে মিডলসেক্সের ক্রিকেটার এবং একই দলে ১৯৯১-২০০০ সাল পর্যন্ত কাউন্টি ক্রিকেট কোচের ভূমিকায়ও ছিলেন তিনি। ইংল্যান্ড ক্রিকেট দলের পক্ষ হয়ে ১৮টি একদিনের আন্তর্জাতিক ক্রিকেট খেলেছেন। তন্মধ্যে ১৯৮৩ সালের বিশ্বকাপ ক্রিকেটেও অংশ নিয়েছেন তিনি। পুত্র মাইকেল গোল্ড সাসেক্সের দ্বিতীয় একাদশে ক্রিকেট খেলছেন। ২০০৭ সালে ক্যারিবীয় দ্বীপপুঞ্জে অনুষ্ঠিত বিশ্বকাপ ক্রিকেটের ৩টি খেলায় আম্পায়ারের দায়িত্ব পালন করেন ইয়ান গোল্ড। ১৯-২২ নভেম্বর, ২০০৮ তারিখে ব্লুমফনটেইনের স্প্রিংবক পার্কে অনুষ্ঠিত দক্ষিণ আফ্রিকা বনাম বাংলাদেশের মধ্যকার প্রথম টেস্টে আম্পায়ার হিসেবে টেস্ট ক্রিকেটে অভিষিক্ত হন। এরপর ২০০৯ সালে আইসিসি’র সেরা আম্পায়ার তালিকায় উত্তোরণ ঘটে তার। ২০১৫ সালের ক্রিকেট বিশ্বকাপ প্রতিযোগিতায় খেলা পরিচালনার জন্য ২০জন আম্পায়ারের একজন হিসেবে মনোনীত হন তিনি। তন্মধ্যে অস্ট্রেলিয়া-শ্রীলঙ্কার মধ্যকার গ্রুপ পর্বের খেলা পরিচালনার মধ্য দিয়ে আম্পায়ার হিসেবে তিনি তার শততম একদিনের আন্তর্জাতিকের খেলা পরিচালনা করেন। এপ্রিল, ২০১৯ সালে আইসিসি কর্তৃক ক্রিকেট বিশ্বকাপের খেলা পরিচালনার লক্ষ্যে ১৬-সদস্যের আম্পায়ারের তালিকায় তাকেও অন্তর্ভুক্ত করা হয়। ২৬ এপ্রিল, ২০১৭ তারিখ অনুযায়ী ইয়ান গোল্ড খেলা পরিচালনা করেন: "Umpire Ian Gould to retire after World Cup"। ESPN Cricinfo। সংগ্রহের তারিখ ২৬ এপ্রিল ২০১৯।  Gould and Hill join ICC Elite "ICC announces match officials for ICC Cricket World Cup 2015"। ICC Cricket। ২ ডিসেম্বর ২০১৪। ৩০ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৫।  "Ian Gould officiates his 100th ODI in Australia-Sri Lanka match in ICC Cricket World Cup 2015"। Cricket Country। ৮ মার্চ ২০১৫। সংগ্রহের তারিখ ৮ মার্চ ২০১৫।  "Match officials for ICC Men's Cricket World Cup 2019 announced"। International Cricket Council। সংগ্রহের তারিখ ২৬ এপ্রিল ২০১৯।  আম্পায়ার বিলি বাউডেন ২০১৫ ক্রিকেট বিশ্বকাপ আইসিসি’র সেরা আম্পায়ার তালিকা ইএসপিএনক্রিকইনফোতে ইয়ান গোল্ড (ইংরেজি) ক্রিকেটআর্কাইভে ইয়ান গোল্ড (সদস্যতা প্রয়োজনীয়) (ইংরেজি)
রায়ান ম্যাকলারিন

রায়ান ম্যাকলারিন (ইংরেজি: Ryan McLaren; জন্ম: ৯ ফেব্রুয়ারি, ১৯৮৩) দক্ষিণ আফ্রিকার কেপ প্রদেশের কিংবার্লিতে জন্মগ্রহণকারী দক্ষিণ আফ্রিকা জাতীয় দলের ক্রিকেটার। দলে তিনি মূলতঃ বামহাতি ব্যাটসম্যানরূপে ডানহাতি মিডিয়াম-ফাস্ট বোলিং করে থাকেন। ২০০১-০২ মৌসুমে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা দলে অংশগ্রহণ করেন। অক্টোবর, ২০০৩ সালে ফ্রি স্টেট দলের পক্ষ হয়ে প্রথম-শ্রেণীর ক্রিকেটে অভিষেক ঘটে তার। ২০০৭ মৌসুমে কেন্টের সাথে চুক্তিবদ্ধ হন। ২০০৭ সালের টুয়েন্টি২০ কাপ ফাইনালে গ্লুচেস্টারশায়ারের বিপক্ষে হ্যাট্রিক করে কেন্টকে প্রথমবারের মতো টুয়েন্টি২০ কাপ জয় করতে সহায়তা করেন। কেনিয়া এবং বাংলাদেশ দলের বিপক্ষে অংশগ্রহণের জন্য ২০০৮-০৯ মৌসুমে দক্ষিণ আফ্রিকা দলের একদিনের আন্তর্জাতিকে ডাক পান। কিন্তু কেন্ট কর্তৃপক্ষ তাকে ছাড়পত্র দেয়নি। পুনরায় ২০০৯-১০ মৌসুমে জিম্বাবুয়ে এবং ইংল্যান্ড দলের বিপক্ষে ডাক পান। অতঃপর ৮ নভেম্বর, ২০০৯ তারিখে জিম্বাবুয়ের বিরুদ্ধে একদিনের আন্তর্জাতিক ক্রিকেটে অভিষিক্ত হন তিনি। "Ryan McLaren"। Cricinfo। সংগ্রহের তারিখ ৩ মার্চ ২০১০।  "Ryan McLaren"। Cricket Archive। সংগ্রহের তারিখ ৩ মার্চ ২০১০।  "Scorecard: Twenty20 Cup Final: Gloucestershire v Kent at Birmingham, 4 August 2007"। Cricinfo। সংগ্রহের তারিখ ৩ মার্চ ২০১০।  "Kuhn And McLaren Called Up By South Africa"। Cricket World। ২৩ অক্টোবর ২০০৯। সংগ্রহের তারিখ ৩ মার্চ ২০১০। [স্থায়ীভাবে অকার্যকর সংযোগ] ডেল স্টেইন ভার্নন ফিল্যান্ডার দক্ষিণ আফ্রিকা জাতীয় ক্রিকেট দল Middlesex sign Ryan McLaren for the FP t20